Di neti tapu den man fu Yesus saka go na a meer.
Den go ini wan boto,
dan den bigin koti abra go na Kafarnaum.
A ben dungru kba èn Yesus no ben drai kon baka na den ete.
Dan wan hebi winti bigin wai èn den skwala kon hei.
Di den pari a boto wan feifi kilometer so,
den si Yesus e waka tapu a watra e kon na a boto.
Den man frede,
ma Yesus taigi den taki:
“Na Mi!
Un no abi fu frede.”
Den ben wani teki En ini a boto,
ma a srefi momenti dati a boto doro a syoro pe den ben wani go.